./data/phi1351/phi005/phi1351.phi005.perseus-lat1.xml
neque solitum in tali casu effugium subveniebat in aperta prorumpendi, quia diductis terris hauriebantur  sedisse inmensos montis, visa in arduo quae plana fuerint, effulsisse inter ruinam ignis memorant  asperrima in Sardianos lues plurimum in eosdem misericordiae traxit: nam centies sestertium pollicitus Caesar, et quantum  aerario aut fisco pendebant in quinquennium remisit  Magnetes a Sipylo proximi damno ac remedio habiti  Temnios, Philadelphenos, Aegeatas, Apollonidenses, quique Mosteni aut Macedones Hyrcani vocantur, et Hierocaesariam, Myrinam, Cymen, Tmolum levari idem in tempus tributis mittique ex senatu placuit, qui praesentia spectaret refoveretque  delectus est M  Ateius e praetoriis, ne consulari obtinente Asiam aemulatio inter pares et ex eo impedimentum oreretur